হাবীবুল্লাহ্‌ বাহার কলেজ
হাবীবুল্লাহ্‌ বাহার কলেজ ঢাকার শান্তিনগরে অবস্থিত একটি বেসরকারী স্নাতক কলেজ। সাবেক পূর্ব পাকিস্তানের স্বাস্থ্য মন্ত্রী মরহুম হাবিবুল্লাহ্‌ বাহার সাহেবের স্ত্রী আনোয়ারা বাহার চৌধুরী এই কলেজটির প্রতিষ্ঠাতা। বর্তমানে এই কলেজে উচ্চ-মাধ্যমিক (বিজ্ঞান, মানবিক, ও ব্যবসায় শিক্ষা), স্নাতক (পাস) কোর্স ও ২৩ টি বিষয়ে স্নাতক (সম্মান) এবং ৯টি বিষয়ে স্নাতকোত্তর কোর্স এবং কম্পিউটার বিজ্ঞান ও প্রকৌশল সহ মোট ৪টি বিষয়ে প্রফেশনাল সম্মান কোর্স চালু আছে। কলেজটি জাতীয় বিশ্ববিদ্যালয় অধিভুক্ত।